CELEX: 22017D0515
Language: bg
Date: 2015-09-25 00:00:00
Title: Решение на Съвместния комитет на ЕИП № 208/2015 oт 25 септември 2015 година за изменение на приложение II (Технически правила, стандарти, изпитвания и сертифициране) към Споразумението за ЕИП [2017/515]

30.3.2017   
               
               
                  BG
               
               
                  Официален вестник на Европейския съюз
               
               
                  L 85/22
               
            РЕШЕНИЕ НА СЪВМЕСТНИЯ КОМИТЕТ НА ЕИП
      № 208/2015
      oт 25 септември 2015 година
      за изменение на приложение II (Технически правила, стандарти, изпитвания и сертифициране) към Споразумението за ЕИП [2017/515]
      СЪВМЕСТНИЯТ КОМИТЕТ НА ЕИП,
      като взе предвид Споразумението за Европейското икономическо пространство („Споразумението за ЕИП“), и по-специално член 98 от него,
      като има предвид, че:
      
                  (1)
               
               
                  Директива (ЕС) 2015/254 на Европейския парламент и на Съвета от 11 февруари 2015 г. за отмяна на Директива 93/5/ЕИО на Съвета за подпомагане на Комисията и сътрудничество на държавите членки при научното проучване на въпроси, свързани с храните (1), следва да бъде включена в Споразумението за ЕИП.
               
            
                  (2)
               
               
                  Директива (ЕС) 2015/254 отменя Директива 93/5/ЕИО на Съвета (2), която е включена в Споразумението за ЕИП и която следва съответно да отпадне от него.
               
            
                  (3)
               
               
                  Настоящото решение се отнася до законодателство относно хранителните продукти. Законодателството относно хранителните продукти не се прилага по отношение на Лихтенщайн дотогава, докато прилагането на Споразумението между Европейската общност и Конфедерация Швейцария относно търговията със селскостопански продукти включва Лихтенщайн, както е посочено в уводната част на глава XII от приложение II към Споразумението за ЕИП. Следователно настоящото решение не се прилага по отношение на Лихтенщайн.
               
            
                  (4)
               
               
                  Поради това приложение II към Споразумението за ЕИП следва да бъде съответно изменено,
               
            ПРИЕ НАСТОЯЩОТО РЕШЕНИЕ:
      Член 1
      Текстът на точка 54ж (Директива 93/5/ЕИО на Съвета) от глава XII от приложение II към Споразумението за ЕИП се заменя със следното:
      
         
                     „54ж.
                  
                  
                     
                        32015 L 0254: Директива (ЕС) 2015/254 на Европейския парламент и на Съвета от 11 февруари 2015 г. за отмяна на Директива 93/5/ЕИО на Съвета за подпомагане на Комисията и сътрудничество на държавите членки при научното проучване на въпроси, свързани с храните (ОВ L 43, 18.2.2015 г., стр. 1).“
                  
               
      Член 2
      Текстовете на Директива (ЕС) 2015/254 на исландски и норвежки език, които ще бъдат публикувани в притурката за ЕИП към Официален вестник на Европейския съюз, са автентични.
      Член 3
      Настоящото решение влиза в сила на 26 септември 2015 г., при условие че са внесени всички нотификации, предвидени в член 103, параграф 1 от Споразумението за ЕИП (*1).
      Член 4
      Настоящото решение се публикува в раздела за ЕИП и в притурката за ЕИП към Официален вестник на Европейския съюз.
      
      
         Съставено в Брюксел на 25 септември 2015 година.
         
            
               За Съвместния комитет на ЕИП
            
            
               Председател
            
            Ingrid SCHULERUD
         
      
      
         (1)  ОВ L 43, 18.2.2015 г., стр. 1.
      
         (2)  ОВ L 52, 4.3.1993 г., стр. 18.
      
         (*1)  Без отбелязани конституционни изисквания.